open-index/open-wikipedia-markdown huggingface dataset:
Johannes Brand

**Johannes Henricus** (**Jan Hendrik**) **Brand** (6. joulukuuta 1823 Kapkaupunki, Kapmaa – 14. heinäkuuta 1888 Bloemfontein, Oranjen vapaavaltio) oli Kapmaan hollantilainen poliitikko, joka toimi vuosina 1864–1888 Oranjen vapaavaltion presidenttinä.

Johannes Brandin isä Sir Christoffel Brand (1797–1875) oli Kapmaan edustajainhuoneen puhemies. Johannes Brand väitteli lakitieteen tohtoriksi Leidenin yliopistossa Hollannissa vuonna 1845 ja jatkoi opintojaan Lontoon yliopistossa. Valmistuttuaan hän palasi vuonna 1849 Kapmaahan ja saavutti menestystä lakimiehenä. Hänet valittiin vuonna 1854 Kapmaan ensimmäiseen parlamenttiin ja nimitettiin 1858 professoriksi Kapkaupungin South African Collegeen. Brand valittiin vuonna 1863 buurien perustaman nuoren Oranjen vapaavaltion presidentiksi eronneen Marthinus Wessel Pretoriuksen tilalle ja hän aloitti virassa seuraavana vuonna.

Brand uudelleenvalittiin presidentiksi neljä kertaa ja hän jatkoi virassa kuolemaansa asti. Hän onnistui vakiinnuttamaan maan sisäiset olot ja ylläpitämään rauhallisia suhteita brittiläiseen Kapmaahan sekä Transvaaliin ja muihin buurivaltioihin. Sen sijaan kuningas Moshoeshoen johtamia sothoja vastaan suoritettiin useita hyökkäyksiä. Oranje onnistui lopulta valloittamaan Caledonjokea ympäröivän alueen sothoilta ja vuonna 1868 Brand saneli sothoille niin ankarat rauhanehdot, että Moshoeshoe antoi mieluummin Ison-Britannian valloittaa hänen kuningaskuntansa Basutomaan. Brand myös suostutteli Ison-Britannian hallituksen maksamaan Oranjelle 90&nbsp;000 punnan hyvityksen läntisen Griquamaan timanttikentistä, jotka se oli vuonna 1871 vallannut Oranjen aluevaatimuksista piittaamatta.

Ensimmäisen buurisodan aikana Brand piti Oranjen puolueettomana ja toimi rauhanvälittäjänä Transvaalin ja Ison-Britannian välillä. Kuningatar Viktoria löi hänet ritariksi vuonna 1882 näistä ansioista. Viimeisinä vuosinaan Brand varmisti vaikutusvallallaan, että Transvaalin presidentti Paul Kruger ei saanut koottua buurivaltioita Ison-Britannian vastaiseksi liitoksi.

## Lähteet

## Aiheesta muualla
Jari Laukkanen

**Jari Laukkanen** -nimisiä henkilöitä ovat:

* Jari Laukkanen (s. 1965), suomalainen curlingpelaaja
* Jari Laukkanen (1962–2019), suomalainen maastohiihtäjä
* Jari Laukkanen (s. 1967), suomalainen jääkiekkoilija
Veronica Leo

**Anna Veronica Leo** (s. 31. heinäkuuta 1935 Helsinki) on suomenruotsalainen kirjailija ja kuvittaja. Hän on kirjoittanut 11 lastenkirjaa, kääntänyt kaksi ja kuvittanut lukuisia muita. Hän on piirtänyt *[[Hufvudstadsbladet]]iin* ja suunnitellut teatteripuvustuksia.

Veronica Leo on nukketeatteritaiteilija Mona Leon tytär. Hän opiskeli Taideteollisessa korkeakoulussa 1953–1956. Myöhemmin hän muutti Ruotsiin. Leo oli naimisissa vuosina 1959–1970 Anders Hongellin kanssa, ja heillä on kolme lasta. Leo asuu Upsalassa.

Kirjassa *Oravan silmät* Leo kertoo omia lapsuudenmuistikuviaan Helsingin pommituksista.

## Lähteet
Matti Vuorinen

**Matti Keijo Kustaa Vuorinen** (s. ) on suomalainen Turun yliopiston matematiikan professori (vuodesta 2003).

Vuorinen suoritti ylioppilastutkinnon Turun klassillisessa lyseossa vuonna 1968. Hän valmistui Helsingin yliopistosta filosofian kandidaatiksi ja lisensiaatiksi vuonna 1973 ja filosofian tohtoriksi 1977. Dosentin aseman hän sai Helsingin yliopistosta vuonna 1980.

Hän toimi assistenttina Helsingin yliopistossa useita jaksoja vuosina 1976–1996, oli väiteltyään Suomen Akatemian nuorempi tutkija vuosina 1979–1985. Hän oli Helsingin yliopistossa määräaikaisena virkaatekevänä professorina useita jaksoja vuosina 1986–2003, oli Suomen Akatemian vanhempi tutkija vuosina 1994–1999 ja lehtori (HY) vuosina 1996–2003. Varttuneen tieteenharjoittajan apurahan hän sai vuosille 1990–1991, 2001–2002 ja 2006–2007. Ulkomaisia vierailuja: vierailevana tutkijana Ruotsissa (Institut Mittag-Leffler, 1977–1978, 1982 ja 1990), Yhdysvalloissa (Michiganin yliopisto, Ann Arbor 1979–1980, 1983, 1991–1992), ja Saksassa (Berliini: Alexander von Humboldt -stipendiaattina 1988–1989). 

## Matti Vuorisen tuotantoa
* *Exceptional sets and boundary behavior of quasiregular mappings in n-space* (1976, väitöskirja), 
* Conformal geometry and quasiregular mappings (1988), 
* (yhdessä G. D. Andersonin ja M. K. Vamanamurthyn kanssa) *Conformal invariants, inequalities and quasiconformal mappings*  (1997)

## Lähteet

## Aiheesta muualla
*Google Scholar -profiili  (scholar.google.com)
*University of Turku staff: Matti Vuorinen  (utu.fi)
Uuden oikeiston kongressi

**Uuden oikeiston kongressi** (, lyh. **KNP**) on puolalainen poliittinen puolue, joka on ideologialtaan talousliberaali, sosiaalikonservatiivinen ja euroskeptinen. Puolue syntyi kun Janusz Korwin-Mikken perustamaan Vapaus ja Laillisuus (Wolność i Praworządność) -puolueeseen liittyi 25.4.2011 Reaalipoliittinen Unioni (Unia Polityki Realnej) -puolueen joitakin jäseniä. Korwin-Mikke erotettiin puolueesta vuonna 2015.

Puolue on kuulunut Euroopan parlamentissa Kansakuntien ja vapauden Eurooppa -ryhmään sen perustamisesta lähtien vuodesta 2015.

## Katso myös
* Uusoikeisto

## Lähteet

## Aiheesta muualla
* Uuden Kongressin viralliset kotisivut
Birger Kivelä

**Jarl Birger ”Pelle” Kivelä** (20. joulukuuta 1920 Helsinki – 27. syyskuuta 2013 Helsinki) oli suomalainen uimahyppääjä ja lajivaikuttaja.

Kivelän kilpaura ajoittui 1930-luvun lopun ja 1960-luvun väliselle ajalle. Hän voitti useita PM- ja SM-mitaleja ja sijoittui Helsingin kesäolympialaisissa 1952 10 metrin kerroshypyissä 13:nneksi, mikä oli Suomen uintilajiurheilijoiden paras sijoitus kyseisissä kisoissa. Hän kuului Uimahyppääjien kerho Härvelin perustajiin ja oli seuran ensimmäinen puheenjohtaja. Kivelä toimi Suomen Uimaliiton puheenjohtajana vuosina 1970–1973 ja nimitettiin myöhemmin liiton kunniapuheenjohtajaksi. Hän toimi myös Euroopan uimaliiton ja FINA:n uimahyppykomiteoissa. Uimahyppytuomarin tehtävässä hän toimi seitsemissä olympiakisoissa. Mastersikäisenä Kivelä voitti maailman- ja euroopanmestaruuksia. Kivelä kuoli 92-vuotiaana Helsingissä 27. syyskuuta 2013.

## Lähteet
* ''Birger Kivelä on poissa'' Suomen Uimaliitto 30.9.2013.
* Härvelin historiaa  Uimahyppääjien kerho Härveli ry

### Viitteet

## Aiheesta muualla
* Muistokirjoitus Helsingin Sanomat (maksullinen)
* Birger Kivelä Bio, Stats, and Results  Olympics at Sports-Reference.com
Olavi Laurila

**Olavi Jaakko Laurila** (s. 29. joulukuuta 1940 Vaasa) on suomalainen jousiampuja.

Laurila edusti Suomea lukuisissa arvokisoissa ja saavutti useita SM-mitaleja sekä Suomen ennätyksiä. Laurilan huippuvuosi oli 1972, jolloin hän voitti EM-kilpailuissa yksilökilpailun pronssia ja joukkuekilpailussa hopeaa sekä sijoittui Münchenin kesäolympialaisissa 20:nneksi.

## Lähteet

## Aiheesta muualla
* 
*
Jarkko Kari

**Jarkko Juhani Kari** (s. ) on suomalainen Turun yliopiston matematiikan professori (vuodesta 2000).

Jarkko Kari kirjoitti ylioppilaaksi Taavetin lukiosta 1983. Hän valmistui Turun yliopistosta filosofian kandidaatiksi vuonna 1986, lisensiaatiksi 1989 ja tohtoriksi vuonna 1990. Hänen englanninkielinen väitöskirjatyönsä liittyi matemaattiseen kybernetiikkaan ja automaattien teoriaan; työ oli otsikoitu *Decision problems concerning cellular automata*. Kari sai työstään Tietojenkäsittelytieteen seuran väitöskirjapalkinnon vuonna 1991. Turun yliopiston dosentti hän oli vuosina 1995–2000.

Professori Karille myönnettiin Suomalaisen Tiedeakatemian Väisälän palkinto vuonna 2006. Hän on ollut Suomalaisen Tiedeakatemian jäsen vuodesta 2014 lähtien.

## Lähteet

## Aiheesta muualla
* Kari Jarkko. Professor, Ph.D. Mathematics   (utu.fi)
* Google Scholar: Jarkko Kari  (scholar.google.com)
* dblp computer science bibliography: Jarkko Kari  (uni-trier.de)
Väinö Heikkilä

**Väinö Selim Heikkilä** (myöh. **Rauvola**, 25. huhtikuuta 1888 Lieto – 5. toukokuuta 1943 Lieto) oli suomalainen juoksija. Hän edusti Liedon Parmaa ja oli pituudeltaan 173&nbsp;cm.

Heikkilä sijoittui Tukholman olympialaisissa 1912 maastojuoksussa 25:nneksi. Suomi sai joukkuekilpailussa hopeaa, mutta tuloksiin laskettiin vain joukkueen kolmen parhaan juoksijan tulokset. Johansson oli kuudenneksi paras suomalainen, eikä saanut mitalia.

Vuoden 1912 Kalevan-ottelussa Heikkilä sijoittui 1 500 metrin juoksussa neljänneksi ajalla 4.20,0. 

## Lähteet
Pekka Saarelainen (urheilija)

**Pekka Juhani Saarelainen** (s. 17. maaliskuuta 1967 Helsinki) on suomalainen kilpauransa päättänyt curlingpelaaja ja Euroopan mestari.

Saarelainen kuului Markku Uusipaavalniemen joukkueeseen 1990-luvulla ja 2000-vuosikymmenen alussa edustaen Suomea useissa arvokilpailuissa. Salt Lake Cityn talviolympialaisissa 2002 Suomen joukkue sijoittui viidenneksi. Vuonna 2000 Saarelainen voitti Suomen joukkueessa Oberstdorfissa Euroopan mestaruuden ja vuonna 2001 EM-pronssia. Saarelainen on työskennellyt erikoissairaanhoitajana.

## Lähteet
* Profiili Suomen curlingliitto
* Profiili results.worldcurling.org 

### Viitteet

## Aiheesta muualla
* Pekka Saarelainen Bio, Stats, and Results  Olympics at Sports-Reference.com
Leo Suni (uimahyppääjä)

**Leo Olavi Suni** (18. toukokuuta 1891 Helsinki, Suomen suuriruhtinaskunta – 31. toukokuuta 1942 Helsinki) oli suomalainen uimahyppääjä.

Suni kilpaili Tukholman kesäolympialaisissa 1912 vaihtelevissa kerroshypyissä ja suorissa kerroshypyissä.

## Lähteet
* Leo Suni Bio, Stats, and Results  Olympics at Sports-Reference.com 

### Viitteet
Viljam Johansson

**Frans William "Viljam" Johansson** (18. huhtikuuta 1887 Turku – 8. elokuuta 1931 Schenectady, New Yorkin osavaltio, Yhdysvallat) oli suomalainen kestävyysjuoksija. Hän edusti Turun Urheiluliittoa ja oli pituudeltaan 179 cm.

Johansson juoksi 10 000 metrin Suomen ennätyksen 33.53,6 Turussa 20. syyskuuta 1908. Hän voitti Suomen-mestaruuden 1&nbsp;500&nbsp;metrillä Helsingissä 1909 ajalla 4.24,8. Hän juoksi 5&nbsp;000&nbsp;metrin Suomen ennätyksen 16.02,0 Tampereella 7. elokuuta 1909.

Johansson sijoittui Tukholman olympialaisissa 1912 maastojuoksussa 11:nneksi. Suomi sai joukkuekilpailussa hopeaa, mutta tuloksiin laskettiin vain joukkueen kolmen parhaan juoksijan tulokset. Johansson oli viidenneksi paras suomalainen, eikä saanut mitalia. 5&nbsp;000&nbsp;metrillä hän selviytyi loppukilpailuun, muttei osallistunut siihen. Hän oli mukana myös 3&nbsp;000&nbsp;metrin joukkuejuoksussa, jossa Suomi karsiutui loppukilpailusta.

## Henkilökohtaiset ennätykset

## Lähteet
Efraim Harju

**Matti Efer "Efraim" Harju** (4. kesäkuuta 1889 Kälviä – 17. heinäkuuta 1977 Kaarlela) oli suomalainen keskimatkojen juoksija ja kestävyysjuoksija. Hän edusti Kälviän VK:ta ja Kälviän Tarmoa, ja oli pituudeltaan lähteestä riippuen 175 tai 178&nbsp;cm.

Harju keskeytti Tukholman olympialaisten 1912 maastojuoksukilpailun, eikä näin ollen kuulunut Suomen hopeajoukkueeseen joukkuekilpailussa, johon laskettiin joukkueen kolmen parhaan juoksijan tulos. Hän karsiutui samoissa kilpailuissa alkuerissä sekä 1&nbsp;500&nbsp;metrillä että 3&nbsp;000&nbsp;metrin joukkuekilpailussa.

Harjun ennätys 1 500 metrillä oli 4.13,0 ja 3 000 metrillä 9.03,0, molemmat vuodelta 1912.

## Lähteet
Bosnian ja Hertsegovinan kroaatit

**Bosnian ja Hertsegovinan kroaatit ** (kutsutaan usein myös nimellä **Bosnian kroaatit**) ovat bosniakkien ja serbien jälkeen kolmanneksi suurin etninen ryhmä Bosniassa ja Hertsegovinassa, sekä yksi maan kolmesta perustajakansakunnasta.Bosnian ja Hertsegovinan kroaatit ovat myös vaikuttaneet merkittävästi maan kulttuuriin. Heidän äidinkielensä on kroatia ja useimmat tunnustautuvat roomalaiskatolisiksi, vaikka pieni vähemmistö on ateisteja.

1400-luvulta 1800-luvulle, Ottomaanien valtakunnan valtakaudella, nykyajan Bosnian ja Hertsegovinan alueen kroaatteja vainottiin usein, jolloin iso osa heistä joutui pakenemaan alueelta. 1900-luvulla poliittinen kuohunta ja huono taloudellinen tilanne sai aikaan yhä useampien kroaattien maastamuuton. Sotien yhteydessä tehdyt etniset puhdistukset Bosniassa ja Hertsegovinassa 1990-luvulla pakottivat kroaatit muuttamaan eri puolille maata, vaikka he olivat asuneet monilla alueilla jo kauan ennen Bosnian sotaa. Bosnian ja Hertsegovinan tilastokeskuksen mukaan, vuonna 2013 maassa asui 544 780 kroaattia.

## Lähteet

## Aiheesta muualla
Eija Salonen

**Eija Salonen** (s. 10. joulukuuta 1975 Kärkölä) on suomalainen ampumahiihtäjä.

Salonen sijoittui ampumahiihdon MM-kilpailuissa Ruhpoldingissa 1996 normaalimatkalla (15 km) 29:nneksi ja viestissä kahdeksanneksi. Kontiolahdella 1999 hän kuului kuudenneksi sijoittumeeseen Suomen viestijoukkueeseen. Pokljukan MM-kilpailuissa 2001 hän sijoittui normaalimatkalla 52:nneksi, pikakilpailussa (7,5 km) 55:nneksi, tuli kierroksella ohitetuksi takaa-ajossa ja oli viestissä kahdestoista.

Salonen sijoittui Hanty-Mansijskin MM-kilpailuissa 2003 normaalimatkalla seitsemänneksi, yhteislähtökilpailussa 18:nneksi, takaa-ajossa 27:nneksi, pikakilpailussa 28:nneksi ja viestissä kuudenneksi. Oberhofin MM-kilpailuissa 2004 hän oli normaalimatkalla 37:s ja viestissä kolmastoista, Hochfilzenissä 2005 normaalimatkalla 74:s ja viestissä 18:s.

Salonen kilpaili maailmancupissa 1993–2006. Hanty-Mansijskin MM-normaalimatkan seitsemäs sija kaudella 2002–2003 oli hänen uransa paras maailmancupsijoitus. Lisäksi hän oli kolmastoista Östersundin pikakilpailussa kaudella 1996–1997 sekä kahdeksastoista Breznon pikakilpailussa kaudella 1995–1996 ja Hanty Mansijskin MM-yhteislähdössä 2003. Maailmancupin kokonaispisteissä hän oli parhaimmillaan 42:s kaudella 2002–2003.

## Lähteet
Ilpo Piirainen

**Ilpo Tapani Piirainen** () oli suomalainen kielitieteilijä ja saksan kielen professori. Hän asui vuodesta 1970 lähtien Saksassa ja toimi erityisesti Münsterin yliopiston (Westfälische Wilhelms-Universität, Institut für Deutsche Sprache und Linguistik) tutkijana ja professorina (1980–2003). Hän tutki germaanista filologiaa, muun muassa vanhoja saksankielisiä dokumentteja ja saksan kielen käyttöä nykyisen Slovakian alueella. Hän löysi vanhoja saksankielisiä dokumentteja  ollessaan stipendiaattina Kaarlen yliopistossa Prahassa ja ne osaltaan loivat suunnan hänen elämänuralleen. Hän toimi saksan kielen professorina Trnavan yliopistossa Slovakian Trnavassa vielä vuosina 2006-2009, vaikka oli päässyt aiemmin eläkkeelle Saksassa. 

Piirainen kirjoitti ylioppilaaksi Joensuun lyseon lukiosta vuonna 1960. Hän valmistui Helsingin yliopistosta filosofian maisteriksi vuonna 1965, lisensiaatiksi vuonna 1967 ja tohtoriksi vuonna 1969. Piiraisen saksankielisen väitöskirjan (1968) otsikkona oli *Graphematische Untersuchungen zum Frühneuhochdeutschen*. Piirainen oli Jyväskylän yliopiston saksan kielen ja lingvistiikan dosentti vuodesta 1971 ja Vaasan korkeakoulun/yliopiston saksan kielen dosentti vuodesta 1972. Hän toimi Suomessa ainakin Turun yliopiston germaanisen filologian apululaisprofessorina vuosina 1973–1974.

Ilpo Tapani Piiraisen tuotanto käsitti muun muassa yli 30 kirjaa.

Piirainen oli vuodesta 1967 lähtien naimisissa saksalaisen kielitieteilijä Elisabeth Dörrien (Elisabeth Piirainen) kanssa.

## Lähteet

## Aiheesta muualla
* Jarmo Korhonen (2012) Ilpo Tapani Piirainen In Memoriam, p. 399 (vain julkaisun sisällysluettelo; Uusfilologinen yhdistys, pdf)
* Peter Ďurčo (2012) Nachruf auf Prof. Dr. Dr. h. c. Ilpo Tapani Piirainen (Slowakische Zeitschrift für Germanistik. Vol. 4 (2): 96-97
* Mikuláš Čelko: Prof. Dr. phil., Dr. h. c. Ilpo Tapani Piirainen in memoriam. Der Geschichte des deutschen Bergbaus, Band 1, pp. 334-
* Ilpo Tapani Piirainen; Jörg Meier; Arne Ziegler (2001) *Deutsche Sprache in Europa : Geschichte und Gegenwart : Festschrift für Ilpo Tapani Piirainen zum 60. Geburtstag*. Wien: Edition Praesens, 
*Univ. Münster: Ilpo Piirainen (haku)  (uni-muenster.de)
Mirja Saari

**Mirja Helena Saari** (o.s. Pinomaa; s. ) on suomalainen Helsingin yliopiston pohjoismaisten kielten emeritaprofessori (virassa 1988–2007). 

Saari on teologi, professori Lennart Pinomaan tytär. Hän kirjoitti ylioppilaaksi Helsingin suomalaisesta yhteiskoulusta vuonna 1961. Hän valmistui Helsingin yliopistosta filosofian kandidaatiksi 1966. Hän suoritti jatko-opintoja Ruotsissa Lundin yliopistossa 1969–1971. Hän valmistui filosofian lisensiaatiksi 1971 ja tohtoriksi 1976. Hänen ruotsinkielinen väitöskirjansa *Talsvenska: en sociolingvistisk studie över syntaktiska drag i intervjusvar* (1975) kuuluu sosiolingvistiikan alaan ja tarkastelee haastattelutilanteissa puhuttua ruotsin kieltä. Helsingin yliopiston pohjoismaisten kielten dosentti Saari on ollut vuodesta 2007.

Saari toimi pohjoismaisen filologian assistenttina Helsingin yliopistossa vuosina 1967–1969 sekä apulaisprofessorina Oulun yliopistossa ja Helsingin yliopistossa vuosina 1972–1973. Hän oli Helsingin yliopiston apulaisprofessori 1976–1988. 

Saari on ollut Suomen Tiedeseuran jäsen vuodesta 1992.

## Lähteet
Prime Sales

**Prime Sales Oy** on vuonna 2012 Oulussa perustettu myyntiorganisaatio, jonka toiminnan pääpaino on telemarkkinointipalveluissa.  Yrityksen toimipisteet sijaitsevat Oulussa, Seinäjoella, Hämeenlinnassa, Tampereella sekä Porissa. Pääkonttori sijaitsee Oulussa. 

Prime Sales työllistää valtakunnallisesti yli 140 henkilöä.

Yrityksen liikevaihto on ollut voimakkaassa kasvussa ja tilikauden 3/2019 liikevaihto oli 3,2 miljoonaa euroa ja tilikauden 3/2020 liikevaihto 4,4 miljoonaa euroa.

Yritys kuuluu Suomen Asiakkuusmarkkinointiliittoon (ASML).

Prime Sales Oy:n toimitusjohtaja Joonas Puurunen on valittu Pohjois-Pohjanmaan Yrittäjien vuoden nuoreksi yrittäjäksi 2020 

## Aiheesta muualla
*"Puhelinmyyntiyhtiö Prime Sales avaa keväällä toimipisteen Mikkeliin ja palkkaa 15–20 työntekijää " 
*"28-vuotias Joonas Puurunen on Pohjois-Pohjanmaan Yrittäjien Vuoden nuori yrittäjä 2020"
*"Pohjois-Pohjanmaan vuoden nuori yrittäjä oululaisen Prime Sales Oy:n Joonas Puurunen"
*"Oma aktiivisuus poiki työpaikan 20 ihmiselle" Jämsän Seutu 16.3.2020
*Puhelinmyyjä soittaa kelloa kaupan merkiksi Lapin Kansa 20.09.2017.
* "Haluamme olla esimerkki" Hämeenlinnan Kaupunkiuutiset 23.8.2017.

## Lähteet
HMAS Macquarie

**HMS Macquarie** (viirinumero K532) oli Australian kuninkaallisen laivaston vuonna 1945 palvelukseenotettu River-luokan fregatti.

## Valmistus

Alus tilattiin 2. kesäkuuta 1942 Morts Dock and Engineering Companyltä Sydneystä ja sen köli laskettiin 3. joulukuuta 1943. Alus laskettiin vesille 3. maaliskuuta 1945 kumminaan Länsi-Australian senaattorin Fraserin puoliso ja se otettiin palvelukseen saman vuoden lopulla 7. joulukuuta Sydneyssä ensimmäisenä päällikkönään komentajakapteeni Leslie M. Hinchliffe.

## Palvelus
Miehistön koulutuksen päätyttyä alus lähti 31. tammikuuta 1946 Sydneystä kolmeksi kuukaudeksi Uuden-Guinean vesille. Alus osallistui muun muassa uponneen japanilaisen tankkerin *Naruton* nostoon Karavianlahdella. Palattuaan Sydneyyn 29. huhtikuuta alus vietti seitsemän viikkoa laiturissa, kunnes se lähti 15. kesäkuuta Indonesiaan. Alus vieraili Bataviassa ja Padangissa. Indonesiassa alus avusti sotarikostuomioistuimen tutkijoita ja hautojen merkitsijöitä.

Alus palasi 22. lokakuuta Sydneyyn Darwinin ja Townsvillen kautta. Alus saapui 27. lokakuuta Melbourneen, missä se poistettiin 19. joulukuuta palveluksesta ja sijoitettiin E-luokan reserviin. Alus oli vuoden palveluksensa aikana matkannut 20&nbsp;074 merimailia.

Oltuaan lähes kuusi vuotta reservissä alus palautettiin 15. elokuuta 1952 palvelukseen Melbournessa päällikkönään komentajakapteeni Arthur I. Chapman. Koulutuksen jälkeen alus vieraili Port Moresbyssä matkallaan Darwiniin ja edelleen Monte Bellolle, missä se oli valvontatehtävissä ja sääaluksena Britannian ensimmäisten ydinkokeiden aikana 3. lokakuuta.

Alus palasi lokakuun lopulla Australian itärannikolle, missä se oli huhtikuuhun 1953 asti. Alus siirtyi huhtikuussa Darwiniin, missä se oli 24. huhtikuuta - 8. syyskuuta. Alus palasi 19. syyskuuta Sydneyyn, missä se siirrettiin reserviin 17. maaliskuuta 1954. Toisen palvelusrupeaman aikana alus matkasi 31&nbsp;146 merimailia. Alus myytiin romutettavaksi 5. heinäkuuta 1962 H. C. Sleigh and Companylle, joka toimi Mitsubishin edustajana Australiassa.

## Lähteet
*
*
*

### Viitteet
Antti Inberg

**Antti Inberg** (s. 10. lokakuuta 1972) on suomalainen freestylehiihtäjä, joka kilpaili aktiiviurallaan suksibaletissa eli acrossa.

Inberg sijoittui MM-kilpailuissa neljänneksi La Clusaz'ssa 1995 ja Iizuna kogenissa 1997, seitsemänneksi Meiringen-Haslibergissä 1999 ja 18:nneksi Altenmarktissa 1993.

Inberg sijoittui baletin maailmancupin yhteispisteissä neljänneksi kaudella 1995–1996, viidenneksi 1996–1997, kuudenneksi 1997–1998 ja yhdeksänneksi 1994–1995. Freestylehiihdon maailmancupin kokonaiskilpailussa hän oli yhdeksäs kaudella 1995–1996.

Inberg sijoittui maailmancupin osakilpailussa toiseksi Meiringen-Haslibergissä maaliskuussa 1996, Kirchbergissä helmikuussa 1997 ja Heavenlyssä tammikuussa 1999. Kolmas hän oli La Plagnessa ja Breckenridgessä kaudella 1995–1996, Meiringen-Haslibergissä maaliskuussa 1997 ja 1998 sekä Ovindolissa maaliskuussa 2000.

## Lähteet
FC Metalurgi Rustavi

**FC Metalurgi Rustavi** on jalkapalloseura Rustavin kaupungista. Metalurgi pelasi kaudella 2015–2016 Georgian kolmanneksi korkeimmalla sarjatasolla Liga 3:ssa. Seura on voittanut maansa mestaruuden kahdesti: kaudella 2006–07 ja 2009–10. Euroopan sisäisissä turnauksissa Rustavi on pelannut useampana kaudella, mutta ei ole edennyt karsintakierroksia pidemmälle.

## Lähteet
Manchester Square

**Manchester Square** on 1700-luvulta peräisin oleva aukio Marylebonessa, Lontoossa, hieman Oxford Streetistä pohjoiseen. Se on eräs pienemmistä, mutta paremmin säilyneistä Yrjöjen aikakauden arkkitehtuurin aukioista Lontoon keskustassa. Aukion pohjoispäässä sijaitsee Hertford House ja Wallace Collection -taidenäyttely. Aikoinaan aukiolla sijaitsi myös EMI:n sittemmin purettu pääkonttori.
FK Baku

**Baku Futbol Klubu** () on jalkapalloseura Bakun kaupungista. Kaudella 2015–16 seura pelasi maansa toiseksi korkeimmalla sarjatasolla Azerbaidžanin 1. divisioonassa. Baku FK on voittanut Azerbaidžanin mestaruuden 2005–06 ja 2008–09.

## Lähteet
Theodor Nordström

**Karl Fredrik Theodor Nordström** (31. elokuuta 1843 – 30. kesäkuuta 1920) oli suomalaissyntyinen geologi ja kemisti, josta tuli Ruotsissa kansanedustaja ja maaherra. 

Nordströmin isä Johan Jakob Nordström vei perheensä ”Suomen poliittisen suvaitsemattomuuden” takia Ruotsiin, missä Theodor Nordström kirjoitti ylioppilaaksi ja opiskeli luonnontieteitä. Hän osallistui Adolf Erik Nordenskiöldin tutkimusmatkalle Grönlantiin vuonna 1870. Aikalaisiinsa verrattuna hän oli erittäin laajasti matkustellut mies, joka kävi Euroopan-matkojensa lisäksi vuonna 1876 Pohjois-Amerikassa, vuonna 1877 Färsaarilla ja vuonna 1899 Venäjän halki Siperiassa aina Baikaljärvellä asti.

Uransa alussa Nordström työskenteli Ruotsin geologisella tutkimuslaitoksella ja opetti samaan aikaan Tukholman teknillisessä instituutissa. Hänet nimitettiin Salan vuorikuntaan kaivosinsinööriksi, ja siitä hän eteni kauppakollegion vuoriasioiden toimistopäälliköksi. Tieteellinen ura vaihtui sujuvasti hallinnolliseen. Vuonna 1897 hän siirtyi rautatiehallituksen johtoon. Hän johti uusien rataosuuksien rakentamista valtakunnanrajalle ja Bohusläniin ja aloitti selvitykset joidenkin rataosien sähköistämiseksi.

Vuosina 1904–1911 Nordström oli Örebron läänin maaherra. Hän kuului valtiopäivien alahuoneeseen seitsemän vuoden ajan ja osallistui myös kunnallispolitiikkaan.

## Lähteet
Bobby Scott

**Robert William ”Bobby” Scott** (29. tammikuuta 1937 Mount Pleasant, New York City, New York, Yhdysvallat – 5. marraskuuta 1990 New York City, New York, Yhdysvallat) oli yhdysvaltalainen muusikko, äänitetuottaja ja lauluntekijä. Hänen soittamiaan instrumentteja olivat piano ja vibrafoni.

Scottin kuuluisimpiin kappaleisiin lukeutuu muun muassa yhdessä Ric Marlow’n kanssa kirjoitettu ”A Taste of Honey”, josta hän saavutti Grammy-palkinnon. Toinen kuuluisa kappale, jota hän oli tekemässä, on ”He Ain’t Heavy, He’s My Brother”. 1960-luvulla hän myös aloitti musiikinopettajan työt.

Bobby Scott menehtyi keuhkosyöpään 53-vuotiaana.
Slovakian salibandymaajoukkue

**Slovakian salibandymaajoukkue** on Slovakian salibandyn edustusjoukkue. Slovakia on IIF:n maailmanrankingissa sijalla 10. Slovakian salibandyliitto perustettiin vuonna 1998. IIF:n jäseneksi se liittyi vuonna 1999.

## Arvokisat
### Maailmanmestaruuskilpailut
*2004 – C-Sarja
*2006 – C-Sarja
*2008 – C-Sarja
*2010 – *Ei selviytynyt*
*2012 – 8.
*2014 – 10.
*2016 – 9.
*2018 - 9.
*2020 - 7.

## Joukkue

Slovakian kokoonpano maailmanmestaruuskilpailuissa 2016.

## Lähteet

## Aiheesta muualla
* Slovakian salibandyliiton kotisivut
Jaakko Luoma

**Jaakko Artturi ”Jaska” Luoma** (9. heinäkuuta 1897 Yhdysvallat – 12. maaliskuuta 1940 Uomaa, Impilahti) oli suomalainen keskimatkojen juoksija. Hän edusti Alahärmän Kisaa ja oli pituudeltaan 180&nbsp;cm.

Luoma sijoittui Pariisin olympialaisissa 1924 kahdenneksitoista 1&nbsp;500&nbsp;metrin juoksussa ajalla 4.03,9. Ennätyksensä 4.01,6 hän juoksi Helsingissä 19. kesäkuuta 1924. 

Luoma kuoli talvisodassa Uomaalla Impilahdella.

## Lähteet
Tetrabutyyliammoniumfluoridi

**Tetrabutyyliammoniumfluoridi** eli **TBAF** (C16H36NF) on tetrabutyyliammoniumkationien ja fluoridi-ionien muodostama ioniyhdiste. Yhdistettä voidaan käyttää orgaanisen kemian synteeseissä muun muassa fluorausreagenssina.

## Ominaisuudet
Huoneenlämpötilassa tetrabutyyliammoniumfluoridi on väritöntä kiteistä ainetta. Yhdiste liukenee veteen ja moniin orgaanisiin liuottimiin kuten tetrahydrofuraaniin, asetonitriiliin ja dimetyylisulfoksidiin. Tetrabutyyliammoniumfluoridi on erittäin voimakkaasti hygroskooppista ja se esiintyy muun muassa kidevedellisenä trihydraattina (C16H36NF·3H2O). Kidevettä ei voi poistaa yhdisteestä tavalliseen tapaan kuumentamalla alhaisessa paineessa. Tämä johtuu siitä, että fluoridi-ioni on niin vahvasti emäksinen, että se vastaanottaa protonin tetrabutyyliammoniumkationilta. Tämä johtaa eliminaatioreaktioon, jossa muodostuu tributyyliamiinia ja 1-buteenia.  

## Valmistus ja käyttö
Tetrabutyyliammoniumfluoridia voidaan valmistaa tetrabutyyliammoniumbromidin ja vetyfluoridin välisellä halogeeninvaihtoreaktiolla tai tetrabutyyliammoniumhydroksidin ja vetyfluoridin vesiliuoksien välisellä reaktiolla. Kidevedetöntä yhdistettä valmistetaan heksafluoribentseeniin ja tetrabutyyliammoniumsyanidin välisellä reaktiolla tetrahydrofuraaniliuoksessa.

Tetrabutyyliammoniumfluoridilla on useita käyttökohteita orgaanisen kemian synteeseissä. Sitä käytetään muun muassa poistamaan molekyyleistä suojaryhminä toimivia silyyliryhmiä, fluoraamaan alkyylihalogenideja ja alkoholeja, emäksenä ja fluoridi-ionin lähteenä.

## Lähteet
Tempo (täsmennyssivu)

**Tempo** voi tarkoittaa seuraavia:

* tempo, musiikin nopeus
* tempo, shakissa yhteen siirtoon käytetty vuoro tempovoittojen ja -häviöiden yhteydessä
* Tempo, Ruotsissa ja Suomessa toiminut kauppaketju
* Vermuntilan Tempo, Raumalla toimiva jääkiekkoseura
* Kulttuuritalo Tempo, Mikkelin työväentalon nykyinen nimi
* Radio Tempo, Kouvolassa, Kotkassa ja Lappeenrannassa 2024–2025 toiminut paikallisradio
* Vidal G 1200 Tempo, Saksassa 1930- ja 1940-luvuilla valmistettu maastoauto
*Ford Tempo, automalli
*TEMPO,  (2,2,6,6-tetrametyyli-piperidin-1-yyli)oksyyli (C9H18NO), heterosyklinen orgaaninen yhdiste.
Ingberg

**Ingberg** voi tarkoittaa:

* Edvin Ingberg (1884–1961), suomalainen näyttelijä
* Henrik Ingberg (1747–1807), suomalainen kauppias
* Mikaela Ingberg (s. 1974), suomalainen keihäänheittäjä

## Katso myös
* Inberg
Vilhelm Lindgrén

**Fredrik Vilhelm Lietkari** (synt. **Lindgrén**, 3. heinäkuuta 1895 Tampere, Suomen suuriruhtinaskunta – 26. heinäkuuta 1960 Helsinki) oli suomalainen uimari.

Lindgrén kilpaili Tukholman kesäolympialaisissa 1912 miesten 200 ja 400 metrin rintauinnissa jääden kummallakin matkalla alkueriin.

Lindgrén teki vuonna 1913 lyhyen radan 100 metrin rintauinnin Suomen-ennätyksen 1.22,5, joka paransi 0,6 sekunnilla Arvo Aaltosen edellistä ennätystä. Aika pysyi ennätyksenä 17 vuotta, kunnes Toivo Reingoldt onnistui rikkomaan sen vuonna 1930.

## Lähteet
* Vilhelm Lindgrén Bio, Stats, and Results  Olympics at Sports-Reference.com 

### Viitteet
Nomad (albumi)

__NOTOC__
**Nomad** on nigeriläisen laulaja-lauluntekijä Bombinon albumi, joka julkaistiin vuonna 2013. Levyn tuotti The Black Keysin Dan Auerbach.

## Kappaleet
Kaikki kappaleet Omara "Bombino" Moctar.
#
#
#
#
#
#
#
#
#
#
#

## Kokoonpano
* Omara “Bombino” Moctar – laulu,  soolokitara, basso (kappale: 6)
* Ibrahim Atchinguil Emoud – rummut ( kappaleet: 1, 3-5, 7, 9), djembe (kappaleet: 2, 8, 10, 11), taustalaulu
* Kildjate Moussa Albade – basso (kappaleet: 3 , 7, 9), calabash (kappaleet: 2, 8, 11, 12), lehmänkello (kappale: 5), taustalaulu
* Kawissan Mohamed – rytmikitara, taustalaulu
* Max “DJ Max” Weissenfeldt – rummut (kappaleet: 1, 3-5, 7, 9), lyömäsoittimet
* Eric Herman – basso (kappaleet: 1, 4, 5, 8, 11)
* Bobby Emmett – kosketinsoittimet (kappaleet:, 3, 5, 8-11)
* Russ Pahl – havaijinkitara (kappaleet: 5, 6, 9, 11)
* Dan Auerbach – basso (kappale: 5)

## Lähteet
* "Nomad" nonesuch.com -sivustolla
Marthinus Theunis Steyn

**Marthinus Theunis Steyn** (2. lokakuuta 1857 Rietfontein, Oranjen vapaavaltio – 28. marraskuuta 1916 Bloemfontein, Etelä-Afrikan unioni) oli buuripoliitikko, joka toimi Oranjen vapaavaltion viimeisenä presidenttinä vuosina 1896–1902.

## Varhainen elämä ja presidenttiys
Martinus Theunis Steyn syntyi 2. lokakuuta 1857 Winburgin kylässä, Oranjen vapaavaltiossa. Hänen perheensä asui Josephinesdal-farmilla. Steyn opiskeli Deventerissä Hollannissa ja kouluttautui lakimieheksi. Hän työskenteli Oranjessa valtion palveluksessa ja hänet nimitettiin vuonna 1889 korkeimman oikeuden jäseneksi.

Helmikuussa 1896 Steyn valittiin Oranjen presidentiksi. Hän pyrki puolustamaan Oranjen taloudellista ja kulttuurista itsenäisyyttä Brittiläisen imperiumin kupeessa, ja solmi vuonna 1897 liiton naapurivaltio Transvaalin kanssa. Ehkäistäkseen lähestyvän sodan hän järjesti touko–kesäkuussa 1899 tuloksettoman Bloemfonteinin konferenssin Transvaalin presidentin Paul Krugerin ja brittiläisen Kapmaan kuvernöörin Alfred Milnerin välillä. Vasta viime hetkellä Steyn lupasi täyden tuen Transvaalille. Toisen buurisodan puhjettua hän lähetti marraskuussa 1899 Oranjen joukot hyökkäämään Oranjejoen yli Kapmaahan. Brittien miehitettyä Oranjen pääkaupungin Bloemfonteinin maaliskuussa 1900 Steyn siirtyi johtamaan sotaa sissisotana.

Steynin terveys romahti buurisodan aikana ja hän oli sodan lopulla liian heikossa kunnossa osallistuakseen edes Vereenigingin rauhan allekirjoittamiseen toukokuussa 1902. Rauha lakkautti Oranjen vapaavaltion itsenäisyyden ja samalla Steynin presidenttiyden.

## Presidenttiyden jälkeen
Steyn ei buurisodan jälkeen toiminut enää missään julkisessa virassa, mutta nauttimansa arvostuksen vuoksi hän vaikutti yleiseen kansalaismielipiteeseen. Hän ryhtyi viimeisinä vuosinaan vastustamaan Etelä-Afrikan unionin pääministeriä Louis Bothaa, joka hänen mielestään oli liian sovitteleva brittiläisen väestön suuntaan. 

Steyn kuoli 28. marraskuuta 1916 Bloemfonteinissa. Hänet haudattiin Bloemfonteiniin valmistuneen ”kansallisen naismuistomerkin” (Nasionale Vrouemonument) luo.

## Lähteet

## Aiheesta muualla
Herman Cederberg

**Herman Edvard Cederberg** (31. elokuuta 1883 Mustasaari, Suomen suuriruhtinaskunta – 30. tammikuuta 1969 Vaasa) oli suomalainen uimari.

Palosaaren Urheiluseuraa ja Vaasan Uimaseuraa edustanut Cederberg kilpaili miesten 200 metrin rintauinnissa Lontoon kesäolympialaisissa 1908 ja Tukholman kesäolympialaisissa 1912 jääden kummallakin kertaa alkueriin. Cederberg voitti muun muassa miesten 100 metrin hengenpelastusuinnin Suomen mestaruuden vuosina 1908 (myös 4 x 50 m viestimestaruus) ja 1912, 1&nbsp;500 metrin vapaauinnin Suomen mestaruuden vuonna 1906 ja 200 metrin rintauinnin SM-pronssia vuosina 1909 ja 1911 (myös 100 m selkäuinnin SM-hopea).

Cederberg teki vuonna 1906 kaksi uinnin Suomen-ennätystä. Hän ui lyhyen radan 100 metrin vapaauinnissa ajan 1.26,2, joka säilyi ennätyksenä kaksi vuotta, kunnes Artturi Helenius onnistui rikkomaan sen. Hän teki myös 200 metrin rintauinnissa lyhyen radan Suomen-ennätyksen 3.06,8. Arvo Aaltonen rikkoi ennätyksen vuonna 1912.

## Lähteet
* 

### Viitteet
FC WIT Georgia

**Football Club WIT Georgia** on jalkapalloseura Tbilisistä. Seura pelaa Georgian toiseksi korkeimmalla sarjatasolla Erovnuli Liga 2:ssa. Georgian mestaruuden WIT Georgia on voittanut kausina 2003–04 ja 2008–09.

## Lähteet
Tapani Rissanen

**Aatos Tapani Rissanen** (s. 1939) on Mielenterveyden keskusliiton perustaja ja entinen toiminnanjohtaja ja varapuheenjohtaja. Hän on saanut sosiaalineuvoksen arvonimen vuonna 2001. Alkujaan liikunta-alan ammattilaisen tehtävistä hän siirtyi järjestämään mielenterveyspotilaille toimintaa.

Tapani Rissanen on pelannut pesäpalloa Suomen mestaruussarjassa Outokummun Partiossa 1950-1960-luvulla.

## Lähteet
Kari Eskola

**Kari Aarne Ylermi Eskola** (s. ) on suomalainen fyysikko ja Helsingin yliopiston kokeellisen ydinfysiikan emeritusprofessori (virassa 1998–2002). Hänet tunnetaan laajalti hänen osallisuudestaan alkuaineiden rutenium ja dubnium tutkimisessa.

Eskola kirjoitti ylioppilaaksi Käpylän yhteiskoulusta vuonna 1957. Hän valmistui Helsingin yliopistosta filosofian kandidaatiksi 1962, maisteriksi 1964, lisensiaatiksi 1967 ja tohtoriksi 1969. Hänen ydinfysiikan alaan kuuluvan englanninkielisen väitöskirjatyönsä tarkasteli siirtymämetalleihin kuuluvan raudan isotoopin 53 tuottamista ja ominaisuuksia. Väitöskirjan  otsikkona oli *A study of the production and properties of <sup>53</sup>Fe<sup>m</sup>.* 

Hän toimi Helsingin yliopiston assistenttina vuosina 1964–1972. Hän oli vierailevana tutkijana Yhdysvalloissa Kalifornian yliopiston Berkeleyn laboratoriossa vuosina 1968–1972. Tuolloin hän osallistui kemisti Albert Ghiorson tutkimusryhmässä siirtymämetalleihin kuuluvan harvinaisen ruteniumin ja keinotekoisen dubniumin ominaisuuksien kuvaamiseen.
 
## Lähteet
Bay-luokka (miinantorjunta-alus)

**Bay-luokka** oli Australian laivastolle suunniteltujen kuuden katamriinirunkoisen aluksen muodostama miinantorjunta-alusluokka. Luokasta valmistui lopulta vain kaksi vuonna 1981 tilattua alusta loppujen tilausten tultua peruutetuiksi.

Kummankin prototyyppialuksen valmistus viivästyi ja laivasto hankki kuusi vastaavaa alusta säilyttääkseen miinanraivauskyvyn. Lisäksi laivasto piti vahvuudessaan Ton-luokan miinanraivaajan *HMAS Curlewin* aina vuoteen 1990.

## Alukset
Tarjouspyynnöt lähetettiin huhtikuussa 1981 kahdesta lasikuituvahvisteisen muovirunkoisen katamariinialuksen valmistamiseksi ja tilaus tehtiin Carrington Slipwaysille tammikuussa 1983. Laivaston toiveena oli, että onnistuneiden koeajojen jälkeen, tilattaisiin neljän aluksen toinen sarja. Alusten runko osoittautui kuitenkin liian pieneksi rannikolla työskentelyyn ja kaikuluotaimen toiminnasta löytyi vakavia puutteita. Ongelmien seurauksena projekti keskeytettiin.

Vuonna 1991 Thomson Sintra toimitti Ibis V -järjestelmän koeajoihin *HMAS Shoalwaterilla* ja alkuvuodesta 1992 Atlas Elektronik asensi *HMAS Ruschcutteriin* uuden DSQS-11M-kaikuluotaimen vertailevia testejä varten. Testien tuloksena Atlaksen kaikuluotain asennettiin myös *Shoalwateriin*.

## Lähteet
*

### Viitteet
Rhyl FC

**Rhyl Football Club** () on jalkapalloseura Rhylin kaupungista. Seura pelaa Walesin toiseksi korkeimmalla sarjatasolla Cymru Alliancessa, jonne putosi kauden 2016–17 päätteeksi. Walesin mestaruuden Rhyl on voittanut 2003–04 ja 2008–09.

Rhyl FC oli mukana perustamassa Walesin jalkapallosarjaa 1890, mutta vetäytyi heti seuraavana vuonna. Vuonna 1893 se palasi nimellä Rhyl Athletic. 1800-luvun lopulla ja 1900-luvulla seura pelasi eri Walesin sarjoissa. Vuonna 1992 se haki Walesin Valioliigaan, mutta haki myöhässä ja joutui tyytymään paikkaan alemmalla sarjatasolla. Kauden 1993–94 lopuksi Rhyl nousi pääsarjaan. Ensimmäisen mestaruuden Rhyl voitti kaudella 2003–04. Tämä takasi paikan Mestarien liigan kaudelle 2004–05, mutta hävisi ensimmäisellä karsintakierroksella latvialaiselle Skontolle yhteismaalein 7–1. Tämän jälkeen seura pelasi useammalla kaudella UEFA Cupissa. Rhyl voitti jälleen Walesin mestaruuden kaudella 2008–09, mikä takasi paikan Mestarien liigan seuraavan kauden toiselle karsintakierrokselle. Tällöin Rhyl hävisi serbialaiselle FK Partizanille yhteismaalein 12–0.

## Lähteet
Transvaalin provinssi

**Transvaalin provinssi** oli vuosina 1910–1994 yksi Etelä-Afrikan neljästä provinssista. Nykyään Transvaal käsittää joko osittain tai kokonaan Gautengin, Luoteismaakunnan, Limpopon ja Mpumalangan provinssit.

## Historia
Kun Etelä-Afrikan unioni perustettiin vuonna 1910, Transvaalin provinssi muodostettiin entisestä Transvaalin valtion alueesta, joka oli menettänyt itsenäisyytensä toisessa buurisodassa. Vuonna 1961 liitto erosi Brittiläisestä kansainyhteisöstä ja muodosti Etelä-Afrikan tasavallan. Niin sanotusta PWV-alueesta (Pretoria-Witwatersrand-Vereeniging) Transvaalissa (nykyään Gautengin provinssi) muodostui Etelä-Afrikan talouden veturi – asema jota se yhä pitää hallussaan.

Vuonna 1994 ensimmäisten kaikille roduille avointen vaalien jälkeen vanhat provinssit ja asuinalueet järjestettiin uudelleen eikä erillistä Transvaalin provinssia enää ole. Osa Transvaalista kuuluu nykyisiin Gautengin, Luoteismaakunnan, Limpopon ja Mpumalangan provinsseihin.

## Maantiede
Transvaalin provinssi sijaitsi etelän Vaal-joen ja pohjoisen Limpopo-joen välissä (suuripiirteisesti 22 1/2 S ja 27 1/2 S, 25 E ja 32 E). Etelässä se jakoi rajan Oranjen vapaavaltion provinssin kanssa ja Natalin provinssin kanssa, lännessä Kapmaan provinssin ja Betšuanamaan protektoraatin (myöhemmin Botswana), pohjoisessa Rhodesian (myöhemmin Zimbabwe) ja idässä Portugalin Itä-Afrikan (myöhemmin Mosambik) ja Swazimaan kanssa. Ainoastaan lounaassa rajoja eivät määrittele selkeät maanpiirteet.

Transvaalin rajojen sisäpuolella sijaitsi useita bantustaneja: Venda, KwaNdebele, Gazankulu, Kangwane ja Lebowa. Osa Bophuthatswanaa sijaitsi myös Transvaalissa, muiden alueiden sijaitessa Kapmaan ja Oranjen vapaavaltion provinsseissa.

Osa-alueet:

* Zoutpansberg

Kaupungit Transvaalissa:

* Heidelberg
* Johannesburg
* Messina
* Nelspruit
* Pietersburg
* Pretoria
* Vereeniging

## Aiheesta muualla
* Public-domain historical maps of South Africa
Saurikit

**Saurikit** (*Galinsoga*) on asterikasvien (Asteraceae) heimoon kuuluva kasvisuku. Sukuun kuuluu noin 15 lajia.

Saurikit ovat yksivuotisia ruohovartisia kasveja. Niiden varret ovat pystyjä ja lehdet puikeita sekä hammaslaitaisia. Saurikkien kukintona ovat harvassa olevat pienet mykerökukinnot, jotka sijaitsevat varsien päissä. Mykeröiden laitakukkia on neljästä kahdeksaan kappaletta ja ne ovat valkoisia sekä lyhyitä emikukkia. Mykeröiden kehräkukat ovat puolestaan keltaisia, torvimaisia ja kaksineuvoisia.

Kahta suvun lajeista tavataan Suomessa ja Ruotsissa uutena tulokaslajina, ripsisaurikkia (*Galinsoga quadriradiata*) ja tarhasaurikkia (*Galinsoga parviflora*), joskaan kumpikaan niistä ei ole kovin yleinen.

Saurikkien (*Galinsoga*) suku on nimetty espanjalaisen Mariano Martinez Galinsogan mukaan, joka oli Madridin kasvitieteellisen puutarhan johtajana 1700-luvulla.

## Lajeja
* *[[Galinsoga amboensis]]*
* *[[Galinsoga boliviensis]]*
* *[[Galinsoga caligensis]]*
* *[[Galinsoga calva]]*
* *[[Galinsoga crozierae]]*
* *[[Galinsoga durangensis]]*
* *[[Galinsoga formosa]]*
* *[[Galinsoga longipes]]*
* *[[Galinsoga macrocephala]]*
* *[[Galinsoga mollis]]*
* *[[tarhasaurikki|Galinsoga parviflora]]* – tarhasaurikki eli vaalea saurikki
* *[[ripsisaurikki|Galinsoga quadriradiata]]* – ripsisaurikki eli tumma saurikki (syn. *Galinsoga ciliata*)
* *[[Galinsoga spellenbergii]]*
* *[[Galinsoga subdiscoidea]]*
* *[[Galinsoga triradiata]]*

## Lähteet

## Aiheesta muualla
* Suomen Lajitietokeskus: Saurikit (''Galinsoga'')
* Finto: Kassu – Kasvien suomenkieliset nimet: ''Galinsoga''
* United States Department of Agriculture (USDA): ''Galinsoga'' 
* Flora of China: ''Galinsoga''
Nürburgringin 24 tunnin ajo 2009

**Nürburgringin 24 tunnin ajo 2009** oli kestävyysajokilpailu, joka ajettiin 23.–24. toukokuuta Nürburgringin moottoriradalla Saksassa.

Kilpailun voittivat Porschella ajaneet Marc Lieb, Timo Bernhard, Romain Dumas ja Marcel Tiemann.

## Tulokset

## Aiheesta muualla
* Nürburgring 24 Hours
Azis 2014

**Azis 2014** on bulgarialaisen pop-folk-laulaja Azisin yhdestoista studioalbumi. Se julkaistiin vuonna 2014 levymerkillä Diapason Records.

## Kappaleet
# 
#  (feat. Sali Okka)
# 
#  (feat. Vanko 1)
# 
# 
# 
# 
# 
# 
# 
# 

## Lähteet
*
Nürburgringin 24 tunnin ajo 2011

**Nürburgringin 24 tunnin ajo 2011** oli kestävyysajokilpailu, joka ajettiin 25.–26. kesäkuuta Nürburgringin moottoriradalla Saksassa.

Kilpailun voittivat Porschella ajaneet Marc Lieb, Lucas Luhr, Timo Bernhard ja Romain Dumas.

## Tulokset

## Aiheesta muualla
* Nürburgring 24 Hours
Material design

**Material design** (koodinimeltään **Quantum Paper**) on Googlen kehittämä minimalistinen muotokieli, joka edustaa typografialtaan sveitsiläistä tyyliä. Google esitteli sen vuoden 2014 I/O-konferenssissa. Material designia on käytetty puhtaassa Androidissa sen versiosta 5.0 lähtien. Google on muokannut omat Android-sovelluksensa noudattamaan Material design -muotokieltä ja kannustanut muitakin kehittäjiä noudattamaan Android-sovelluksissaan Material design -muotokieltä. Material designin käyttöliittymäkomponentit ovat vapaasti saatavilla GitHubissa, joten kehittäjät voivat käyttää niitä Android-sovellusten lisäksi iOS-sovelluksissaan ja verkkosivuillaan.

## Aiheesta muualla

* Verkkosivut
Francis William Reitz

**Francis William Reitz** (5. lokakuuta 1844 Swellendam, Kapmaa – 27. maaliskuuta 1934 Tamboerskloof, Kapkaupunki, Etelä-Afrikan unioni) oli Kapmaan hollantilainen poliitikko, joka oli Oranjen vapaavaltion presidenttinä vuosina 1889–1896.

Reitz toimi aluksi lakimiehenä brittiläisessä Kapmaassa, mutta muutti Oranjen vapaavaltioon, jossa hän oli vuosina 1874–1889 muutoksenhakuoikeuden ylituomarina. Hän oli brittiläisvastainen ja osallistui vuonna 1881 afrikaanerinationalistisen järjestön Afrikaner Bondin perustamiseen. Presidenttikaudellaan vuosina 1889–1896 hän pyrki lähentämään Oranjea sen naapurimaahan Transvaaliin, ja valtiot solmivatkin puolustusliiton hieman myöhemmin. Presidenttikautensa jälkeen Reitz siirtyi Transvaaliin, jossa hän oli vuosina 1898–1902 valtiosihteerinä. Toisen buurisodan jälkeen hän vetäytyi joksikin aikaa politiikasta. Etelä-Afrikan unionin perustamisen jälkeen hänet valittiin sen senaattiin, jonka puhemiehenä hän toimi 1911–1918.

Reitz julkaisi satiirisia ja isänmaallisia runoja englanniksi, hollanniksi ja afrikaansiksi.

## Lähteet

## Aiheesta muualla
Moira von Wright

**Moira Johanna von Wright** (s. 23. joulukuuta 1957 Helsinki) on suomalainen kasvatustieteilijä. Hän toimi Åbo Akademin rehtorina 2019–2021. Hän on toiminut myös Södertörnin korkeakoulun rehtorina vuosina 2010–2016. 

Von Wright on syntyisin Helsingistä, ja hän kävi koulunsa Turussa.  Hänen isänsä on psykologian professori Johan von Wright. Moira von Wright opiskeli opettajaksi Helsingin yliopistossa. Vuonna 1993 hän muutti Tukholmaan. Siellä hän opetti ja teki tutkimustyötä opettajakorkeakoulussa (Lärarhögskolan). 

Von Wright valmistui Tukholman yliopistosta kasvatustieteen tohtoriksi vuonna 2000. Hänen ruotsinkielinen väitöskirjansa otsikko on *Vad eller vem? En pedagogisk rekonstruktion av G. H. Meads teori om människors intersubjektivitet*. Hän on sekä Tukholman että Helsingin yliopiston kasvatustieteen dosentti. Vuonna 2004 hän siirtyi Örebron yliopistoon, ja vuodesta 2007 hän on ollut Örebron yliopiston kasvatustieteen professori. 

Von Wright on ollut vierailevana professorina useissa muissa korkeakouluissa ja yliopistoissa. Vuosina 2007–2009 von Wright toimi osin professorina Oslon yliopistossa ja osin tutkijana Cambridgen yliopiston St. Edmund’s Collegessa. Vuonna 2016–2017 hän oli vieraileva professori Ersta Sköndal Bräcken korkeakoulussa Tukholmassa. 
 
## Lähteet

## Julkaisuja
* 
*
James Bondin musiikki

**James Bondin musiikkiin** kuuluvat jokaisessa James Bond -elokuvassa toistuva sarjan tunnuskappale ”James Bond Theme”, viiden Bond-elokuvan toimintakohtauksessa kuultava ”007” sekä jokaisen Bond-elokuvan yksilöllinen tunnuslaulu ja soundtrack. ”James Bond Theme” -kappaleen on säveltänyt Monty Norman ja ”007”-kappaleen John Barry, joka myös laajensi ”James Bond Themea”. Bond-elokuvien tunnuskappaleet puolestaan laulaa joku tunnettu artisti, ja vain Shirley Bassey on laulanut useamman kuin yhden tunnuskappaleen.

## ”James Bond Theme”

James Bond -elokuvasarjan tunnuskappale ”James Bond Theme” kuullaan sarjan jokaisessa elokuvassa. Kappaleen säveltäjäksi on nimetty Monty Norman, joka kirjoitti sarjan ensimmäisen elokuvan *[[Salainen agentti 007 ja tohtori No]]* (1962) muunkin musiikin. Norman sävelsi tunnuskappaleen kitarariffin oman ”Bad Sign, Good Sign” -kappaleensa pohjalta, jonka hän oli tehnyt vuonna 1961 West End -musikaaliin, jota ei lopulta toteutettu. Elokuvasäveltäjä John Barry palkattiin sovittamaan Normanin musiikki elokuvaan. Hän laajensi myös tunnuskappaletta lisäten siihen bassokuvion, rytmin ja jatsahtavan keskiosan.

Tunnuskappaleesta tuli heti suosittu ja arvostettu, ja se nousi Britannian singlelistalla marraskuussa 1962 sijalle 13.

Myöhempinä vuosina Barry alkoi pitää itseään kappaleen todellisena säveltäjänä. Sen seurauksena Norman haastoi Barryn väitteitä kritiikittömästi julkaisseita lehtiä voittoisasti oikeuteen kunnianloukkauksesta.

## ”007”

John Barry palkattiin toisen Bond-elokuvan *[[Salainen agentti 007 Istanbulissa]]* (1963) säveltäjäksi. Hän teki elokuvaan muun musiikin ohella instrumentaalin nimeltä ”007”, joka kuullaan ensi kertaa elokuvan mustalaisleiritappelussa. Kappaletta käytettiin sen jälkeen myös Bond-sarjan myöhemmissä elokuvissa *[[Pallosalama (elokuva)|Pallosalama]]*, *[[Elät vain kahdesti]]*, *[[Timantit ovat ikuisia]]* ja *[[Kuuraketti]]*. Barry kertoi halunneensa tehdä kappaleesta kevyemmän ja seikkailullisemman kuin sarjan varsinainen tunnuskappale oli.

## Soundtrackit

John Barry sävelsi elokuvamusiikin yhteentoista James Bond -elokuvaan, useampaan kuin yksikään toinen säveltäjä. Muita soundtrackin säveltäjiä ovat olleet David Arnold (5 elokuvaa), Thomas Newman (2 elokuvaa) sekä Monty Norman, George Martin, Marvin Hamlisch, Bill Conti, Michael Kamen ja Éric Serra (yksi elokuva kukin).

## Tunnuskappaleet
Yksittäisissä Bond-elokuvissa on aina oma tunnuskappaleensa, jonka laulaa joku tunnettu artisti. Shirley Bassey on ainoa laulaja, joka on esittänyt useamman kuin yhden Bond-elokuvan tunnuskappaleen. Moni Bond-kappale on vuosien varrella noussut singlelistoille. Tunnuskappaleen nimi on usein ollut sama kuin elokuvankin nimi, mutta joskus elokuvan nimi ei ole soveltunut tunnuskappaleen nimeksi.

Kaksi Bond-tunnuskappaletta on voittanut parhaan laulun Oscar-palkinnon: ”Skyfall” (2012) ja ”Writing’s on the Wall” (2015).

## Lähteet
* 

### Viitteet
Jasper Morrison

**Jasper Morrison** (s. 1959 Lontoo) on brittiläinen muotoilija, joka tuli uransa alussa 1980-luvulla tunnetuksi minimalistisista huonekaluistaan.

Morrison kävi Bryanstonin yksityiskoulun, suoritti alemman akateemisen tutkinnon Kingston Polytechnic -korkeakoulussa ja Master-tutkinnon Royal College of Art -taideoppilaitoksessa 1985. Hän jatkoi opintoja Berliinin taideyliopistossa.

Jasper Morrison on suunnitellut huonekaluja ja muita esineitä muun muassa sveitsiläiselle Vitralle, italalaisille Magisille, Alessille, Cappellinille ja Flosille sekä suomalaisyrityksille Iittala ja Nikari.

Morrison työskentelee pienessä muotoilijaryhmässä, johon kuuluvat hänen entinen oppilaansa Konstantin Grcic sekä Hella Jongerius, Satyendra Pakhale ja Ronan & Erwan Bouroullec.

## Lähteet

## Aiheesta muualla
Bobby Portis

**Bobby Portis** (s. 10. helmikuuta 1995 Little Rock, Arkansas) on yhdysvaltalainen koripalloilija.

Isona laitahyökkääjänä pelaava Portis pelasi vuodet 2013–2015 Arkansas’n yliopistossa. Chicago Bulls varasi hänet 22. vuorolla .

Helmikuun siirtotakarajalla 2019 Bulls vaihtoi Portisin, Jabari Parkerin ja vuoden 2023 toisen kierroksen varausvuoron Washington Wizardsin Otto Porteriin. Kesällä 2019 Portis siirtyi New York Knicksiin. 

Knicks ei uusinut Portisin sopimusta kesällä 2020 tämän jäätyä vapaaksi agentiksi. Marraskuussa 2020 Portis teki pelaajasopimuksen Milwaukee Bucksin kanssa. Kesällä 2021 Portis voitti Bucksissa NBA:n mestaruuden.

## Lähteet
* Profiili Arkansas Razorbacks 
* Bobby Portis Stats Basketball-Reference.com 

### Viitteet

## Aiheesta muualla

* Profiili NBA